
CHEMINIŲ MEDŽIAGŲ DETEKTORIAUS TECHNINĖ SPECIFIKACIJA 

1. Cheminių medžiagų detektorius (toliau – Detektorius) skirtas aptikti ir nustatyti kovines ir pramonines chemines medžiagas. 
2. Detektorius turi būti nešiojamo tipo. 
3. Detektoriaus, paruošto darbui, svoris ne didesnis nei 2 kg. 
4. Detektorius turi būti pritaikytas naudoti vienam asmeniui, dėvinčiam individualias apsaugos nuo cheminio, biologinio, radiacinio ir branduolinio ginklo (toliau – CBRN)  priemones. 
5. Detektoriaus matavimo rezultatai turi būti matomi ekrane arba valdymo skydelyje.
6. Detektorius turi turėti ne žemesnę kaip IP65 apsaugos nuo dulkių ir vandens klasę pagal EN 60529 arba lygiavertį standartą. 
7. Detektorius turi būti tinkamas naudoti aplinkoje nuo -20°C iki  +40°C. 
8. Detektoriuje negali būti įmontuota palydovinė navigacijos sistema GLONASS. 
9. Detektorius turi turėti perspėjimo funkciją, garso ir (ar) šviesos signalais, apie užfiksuotą cheminės taršos padidėjimą ir galimybę garsinį signalą išjungti. 
10. Detektorius turi veikti naudojant standartinius keičiamus elementus arba daugkartinius įkraunamus akumuliatorius. 
11. Detektoriaus maitinimo elementai (akumuliatoriai) turi užtikrinti ne trumpesnį kaip 
6 valandų nepertraukiamą maitinimą. 
12. Detektorius turi aptikti, nustatyti ir parodyti ekrane medžiagas, turinčias šių cheminių elementų: fosforo (P), azoto, esančio su vandeninio-azoto-deguonies jungtimi (HNO), sieros (S) ir arseno (As). 
13. Detektorius turi aptikti skystas ir kietas mažai lakias chemines medžiagas iš paimto mėginio.
14. Detektorius turi gebėti aptikti zariną (GB) ir ipritą (HD), kai koncentracija aplinkoje ne didesnė nei 1 PPM (angl. particle per million).
15. Detektorius turi veikti paieškos režimu ir aptikti dujinio būvio medžiagas ne lėčiau nei per 20 sekundžių. 
16. Turi būti galimybė detektoriaus rodmenis stebėti kompiuteriu. 
17. Detektoriaus korpuso ir priedų išoriniai paviršiai (išskyrus ekrano ir jungčių vietas) turi būti nudažyti arba būti juodos (RAL 9005 arba lygiavertės), arba tamsiai pilkos (RAL 7013, 7016, 7021, 7022, 7026 arba lygiavertės), arba tamsiai žalios (RAL 6007 „Rifle green“ arba lygiavertės) matinės spalvos.
18. Kiekvieną Detektoriaus komplektą turi sudaryti:
18.1. Detektorius – pagrindinis prietaisas;
18.2. daugkartinio naudojimo transportavimo priemonė, pagaminta iš tvirtos medžiagos ir tinkama naudoti lauko sąlygomis (pvz., lagaminas, plastikinė arba metalinė dėžė arba lygiavertė transportavimo priemonė, kuri negali būti pagaminta iš popieriaus ar kartono); 
18.3. baterijos korpusas su keičiamais ar įkraunamais elementais;
18.4. atsarginis maitinimo šaltinis (elementai);
18.5. priedas skystų ir kietų medžiagų mėginių poėmiui ir ištyrimui.
18.6. laidas, skirtas duomenų perdavimui iš prietaiso į kompiuterį;
18.7. programinė įranga, skirta stebėti matavimo duomenis kompiuteriu.
19. Detektorius turi turėti atsarginių ir susinaudojančių (angl. consumables) dalių rinkinius 
48 valandoms nepertraukiamo veikimo ir ne mažiau kaip 20 antgalių mažai lakių medžiagų poėmiui ir ištyrimui.
20. Detektoriuje negali būti radioaktyviojo šaltinio, o jei yra, jis turi atitikti nereguliuojamos veiklos kriterijus. 
21. Detektorius turi būti naujas ir nenaudotas. 
22. Detektoriui turi būti suteiktas ne trumpesnis nei 12 mėnesių trukmės garantinis laikotarpis. Garantinis laikotarpis skaičiuojamas nuo pirkėjo ir pardavėjo priėmimo–perdavimo akto pasirašymo datos. Pardavėjas turi įsipareigoti garantinio laikotarpio metu per ne ilgesnį kaip 30 kalendorinių dienų terminą šalinti atsiradusius gedimus arba pakeisti sugedusius komponentus veikiančiais. Garantinio laikotarpio metu tiekėjas privalo atlikti remontą savo lėšomis, įskaitant ir transportavimo kaštus. 
23. Gamintojas ar tiekėjas turi Lietuvoje arba nuotoliniu būdu suorganizuoti prietaiso naudojimo mokymus (iki 5 dalyvių)  ne vėliau nei per tris savaites nuo prekių pristatymo. 
24. Detektoriaus visa įranga ir atskiros dalys (detalės), įskaitant ir programinę įrangą, turi būti pagaminta Europos Sąjungos, Europos laisvosios prekybos asociacijos arba NATO priklausančioje šalyje ir atitikti Europos Sąjungos saugumo, sveikatos ir aplinkos apsaugos reikalavimus. Kartu su preke turi būti pateiktas Detektoriaus kilmės sertifikatas (angl. Certificate of Origin). 
25. Detektorius turi turėti CE ženklinimą (sertifikato kopija turi būti pateikta su dokumentais konkursui). 
26. Detektorius negali būti vienetinis (eksperimentinis) modelis. 
27. [bookmark: _GoBack]Kartu su Detektoriumi turi būti pateikta visa eksploatacinė ir techninės priežiūros dokumentacija, įskaitant technines instrukcijas, techninės priežiūros darbų aprašus anglų kalba (popierinė ir skaitmeninė versijos). 
